เปลี่ยนวิธีคิด ดูแลตัวเอง
เพื่อที่จะสร้างแรงจูงใจให้กับตัวเองในการเปลี่ยนความรู้สึกยามที่ตนต้องเปลือยกาย คุณควรระบุเหตุผลให้ได้ว่าทำไมถึงอยากจะรู้สึกดีเวลาต้องเปลือย เขียนเหตุผลออกมาจะได้กลับมาทบทวนและตัดสินใจว่าเหตุผลที่อยากทำมาจากตัวคุณเองหรือเป็นเพราะคนอื่น หากเป็นเหตุผลที่มาจากตัวเองแสดงว่าคุณมีแรงจูงใจที่ดีที่จะเปลี่ยนแปลงความรู้สึกที่คุณมีต่อรูปร่างของตนแล้ว และคุณยังอาจต้องขอความช่วยเหลือจากนักบำบัดด้วย  ตัวอย่างเช่น เหตุผลเหล่านั้นอาจ ได้แก่ “ผม/ฉันอยากจะรู้สึกดีเวลาเปลือย เพื่อที่ว่าจะได้รู้สึกประหม่าน้อยลงเวลาอยู่กับแฟน” หรือ “ฉันอยากจะรู้สึกดีเวลาเปลือยกายเพื่อจะได้ไปเที่ยวหาดเปลือยช่วงหยุดฤดูร้อน” เหตุผลที่มาจากคนอื่น อาจเป็นเหตุผลทำนองนี้ เช่น “ผม/ฉันอยากจะเปลือยกายโดยไม่เขินเพื่อที่แฟนจะได้ชอบรูปร่างของผม/ฉันมากขึ้น” หรือ “ผม/ฉันอยากจะรู้สึกเปลือยกายได้โดยไม่เขินเพื่อที่ผู้คนจะได้ไม่รู้สึกขยะแขยงผม/ฉันเวลาไปเที่ยวหาดเปลือย” หนึ่งในวิธีที่ดีที่สุดที่จะช่วยให้คุณสบายใจมากขึ้นที่จะเปลือยก็คือเปลือยกายให้บ่อยขึ้น ลองทำให้บ่อยขึ้น ยิ่งทำบ่อยขึ้นเท่าไหร่ คุณก็จะรู้สึกสบายๆ มากขึ้นเท่านั้น ให้แน่ใจว่าคุณรู้สึกผ่อนคลายเวลาเปลือย ลองหายใจลึกๆ หรือลองเปลือยกายเล่นโยคะดูสักหน่อยก็ได้เพื่อสร้างความรู้สึกผ่อนคลายเวลาเปลือย ลองเดินไปมาในบ้าน (หรือห้องนอน) โดยไม่ใส่เสื้อผ้าสักหน่อยในแต่ละวัน หากคุณมีสระว่ายน้ำที่บ้าน (ซึ่งไม่มีใครเห็นคุณ) ก็เปลือยกายเล่นน้ำซะเลย! การระบุส่วนชอบที่สุดบนร่างกายของคุณเองอาจช่วยให้คุณรู้สึกดีขึ้นเวลาต้องเปลือย ให้ส่องกระจกดูร่างกายที่ไร้เสื้อผ้าและพยายามหาส่วนที่ชอบที่สุดบนร่างกายให้เจอ ขณะที่คุณกำลังสังเกตส่วนต่างๆ ของร่างกายอยู่นั้น พูดกับตัวเองดังๆ ทำตามขั้นตอนนี้ทุกวันและคุณก็จะเริ่มสังเกตเห็นส่วนดีๆ บนเรือนร่างและรู้สึกดีขึ้นยามเปลือยกาย ตัวอย่างเช่น คุณอาจพูดกับตัวเองว่า “ฉันชอบรูปทรงของน่องของฉันจริงๆ เลย” หรือ “ก้นฉันสวยจริงเชียว” บนโลกนี้ ผู้คนต่างมีรูปร่างกันหลากหลายแบบ มันจึงสำคัญว่าคุณเองก็มีรูปร่างที่สวย ไม่เหมือนใคร พยายามให้ความสนใจกับความแตกต่างของรูปร่างเพื่อรับรู้ว่าบนโลกนี้ ผู้คนต่างมีรูปร่างที่หลากหลายมากมายนัก ให้ความสนใจกับรูปร่างของผู้คนว่ารูปร่างของพวกเขาเหล่านั้นเป็นอย่างไรเวลาที่คุณไปเดินห้าง หรือจะให้ดี ที่สระว่ายน้ำ สังเกตรูปร่าง ขนาด สี และลักษณะอื่นๆ ของร่างกายคนที่แตกต่างกัน แค่ระวังอย่าไปจ้องคนอื่น มิฉะนั้นคุณอาจเจอปัญหาได้ การมีความเห็นอกเห็นใจตนเองสามารถพัฒนาความรู้สึกที่คุณมีต่อรูปลักษณ์ของตนเองและช่วยให้คุณรู้สึกดีขึ้นเมื่อเปลือยกาย การมีความเห็นอกเห็นใจต่อตัวเองหมายความว่า ไม่ใจร้ายกับตัวเองเกินไปแม้ว่าคุณไม่ได้รู้สึกว่าคุณสมควรได้รับความดีนั้น  ความอ่อนโยนใจดีนี้อาจเกิดมาจากความคิดดีๆ ความประพฤติดีๆ หรือคำพูดดีๆ ถามตัวเองด้วยคำถามต่อไปนี้เพื่อให้รู้ว่าคุณมีความคิดไม่ดีๆ กับตัวเองหรือไม่:  ความคิดแบบนี้ทำให้ฉันรู้สึกดีมั้ย จะเล่าสิ่งที่คิดให้เพื่อนหรือคนที่รักฟังหรือไม่ ความคิดเช่นนี้ทำให้มีกำลังใจดีหรือไม่ หากพบว่ามันยากลำบากที่จะรู้สึกดีเมื่อไม่ได้สวมเสื้อผ้าเลย คุณอาจตกเป็นเหยื่อของความรู้สึกในแง่ลบเหล่านั้น เปลี่ยนวิธีพูดกับตัวเองเสียก็สามารถช่วยให้คุณรู้สึกดีได้เมื่อต้องเปลือยกาย ครั้งหน้าเมื่อความคิดไม่ดีๆ เกี่ยวกับร่างเปลือยของคุณเกิดขึ้น ให้หยุดตัวเองและเปลี่ยนความคิดแย่ๆ ให้เป็นความคิดดีๆ เสีย ตัวอย่างเช่น สมมติว่าคุณมีความคิดแง่ลบ อย่าง “หุ่นฉันยังกับหมูแน่ะ” คุณสามารถเปลี่ยนสถานการณ์จากหน้ามือเป็นหลังมือได้ด้วยการเปลี่ยนเป็นความคิดแบบนี้ “ฉันอาจไม่ได้ผอมที่สุด แต่ฉันก็มีอะไรดีๆ และรักที่ร่างกายของฉันมีเอกลักษณ์ในแบบของมัน การท่องคำพูดดีๆ สามารถทำให้ใจสงบลงได้เวลาที่คุณเป็นกังวลและยังช่วยให้คุณหยุดเสียงวิจารณ์จากข้างในของคุณได้ด้วย คุณจะท่องอะไรก็ได้ แต่คุณจะได้รับประโยชน์ที่สุดหากสิ่งที่คุณท่องซ้ำๆ นั้นส่งสารในทางบวกให้กับตัวคุณ ลองประโยคอย่าง “ฉันรักตัวเองและสมควรที่รู้สึกดีที่จะเปลือยกาย” การออกกำลังกายเป็นประจำสามารถช่วยพัฒนาสุขภาพและทำให้รู้สึกดีขึ้นเวลาเปลือยกาย งานวิจัยบางชิ้นระบุว่าการออกกำลังกายเป็นประจำนำไปสู่ความรู้สึกที่ดีขึ้นกับตัวเอง หาเวลาออกกำลังกายที่คุณรู้สึกสนุกและทำให้บ่อย ออกกำลังอย่างไม่หักโหมมากนักอย่างน้อย 30 นาทีทุกวัน ลองเดิน ว่ายน้ำ เต้น ขี่จักรยาน วิ่ง หรือเล่นกีฬาสักชนิด! งานวิจัยบางชิ้นแสดงให้เห็นว่าอาหารไขมันสูงและคาร์โบไฮเดรตทั่วไป (เช่น น้ำตาลไอซิ่งที่ผ่านกระบวนการ ฯลฯ) มีผลกระทบในทางลบต่ออารมณ์ของคุณได้ ผลในทางลบนี้อาจทำให้คุณสนุกกับการไม่ใส่เสื้อผ้าได้ยากขึ้น เลือกอาหารที่จะช่วยให้สารอาหารแก่ร่างกายแทน เช่น ผลไม้ ผัก โปรตีนไขมันต่ำ และโฮลเกรน การอดนอนมีผลต่อการทำงานของร่างกายเช่นเดียวกันกับความรู้สึก หากคุณรู้สึกเหนื่อยและเศร้า การที่คุณจะรู้สึกดีขณะเปลือยการอาจยิ่งทำให้ยากขึ้น ให้แน่ใจว่าคุณนอนได้ 7-9 ชั่วโมงต่อคืนเพื่อที่เวลาเปลือยกายจะได้รู้สึกดีขึ้น ลองนอนเปลือยดู การนอนเปลือยมีประโยชน์มากมาย รวมถึง นอนหลับดีขึ้น ฮอร์โมนความเครียดน้อยลง และยังช่วยสร้างความสัมพันธ์แนบแน่นยิ่งขึ้นกับคนรักได้ด้วย สิ่งที่คุณใส่มีผลต่อความรู้สึกตอนคุณเปลือยได้ ดังนั้นคุณควรเลือกชุดที่ทำให้คุณดูและรู้สึกดีสุดๆ เลือกเสื้อผ้าที่พอดีกับรูปร่างและทำให้รู้สึกสบายเมื่อสวมใส่ หากคุณไม่ได้ซื้อเสื้อผ้าใหม่ให้ตัวเองมาสักพักแล้ว ให้รางวัลตัวเองด้วยเสื้อผ้าชุดใหม่ การหาอะไรใหม่ๆ ให้ตัวเองใส่จะช่วยเตือนว่าคุณเองก็มีค่าพอสำหรับสิ่งดีๆ ซึ่งจะช่วยให้คุณรู้สึกดีต่อตัวเองยิ่งขึ้นเมื่อถอดเสื้อผ้า หากความรู้สึกกลัวที่จะเปลือยนั้นเป็นผลมาจากเรื่องอย่างว่ากับคนรักของคุณ ลองหาชุดชั้นในเซ็กซี่มาใส่ดู การใส่ชุดชั้นในหรือกางเกงบ๊อกเซอร์ผ้าไหมอาจช่วยให้คุณมั่นใจขึ้นขณะเปลื้องผ้า หากคุณเครียด มันอาจมีผลกับความเคารพตัวเอง คืออาจก่อให้เกิดการโทษตัวเอง สงสัยในตัวเอง หรือกระวนกระวายใจ. การผ่อนคลายเป็นสิ่งจำเป็นกับการมีอยู่ดีมีสุขโดยรวม และอาจจะช่วยให้คุณรู้สึกดียิ่งขึ้นตอนเปลือยได้ ให้แน่ใจว่าคุณให้เวลาอย่างน้อย 15 นาทีต่อวันเพื่อนั่งลงและผ่อนคลาย คุณจะทำสมาธิก็ได้ ฝึกหายใจเข้าออกยาวๆ หรือแค่เอนกายลง แช่ฟองสบู่ในอ่างอาบน้ำนานๆ เพื่อผ่อนคลาย วิธีนี้รวมเอากิจกรรมที่ช่วยผ่อนคลายเข้ากับการเปลือย ซึ่งอาจช่วยให้คุณมีความรู้สึกในทางบวกกับการเปลือยกายได้ อีกวิธีที่คุณจะสร้างความรู้สึกในทางบวกกับการเปลือยกายคือทำสิ่งที่เป็นการดูแลประคบประหงมร่างเปลือยของคุณ คนที่มองตัวเองไม่ดีหรือคนที่ความเคารพตัวเองต่ำมักจะเลี่ยงทำสิ่งที่เป็นการดูแลตัวเอง แต่การทำเช่นนั้นสามารถสร้างความรู้สึกดีๆ ที่คุณมีต่อตนเองและรูปร่างของคุณได้ หากคุณหลีกเลี่ยงที่จะประคบประหงมตัวเอง ให้ไปที่สปานวด มาส์กร่างกาย หรือการทำทรีตเมนท์ร่างกายใดๆ ก็ได้ที่คุณจะต้องเปลือย พิจารณาคนที่คุณใช้เวลาด้วยและดูว่าพวกเขาทำให้คุณรู้สึกอย่างไร หากชีวิตคุณเต็มไปด้วยคนมองโลกในแง่ร้ายหรือพวกที่ชอบตัดสินคนอื่น นั่นอาจก่อให้เกิดความไม่ชอบที่จะเปลือยกายได้ และการที่คนที่คุณมีความสัมพันธ์ที่ลึกซึ้งด้วยยอมรับร่างเปลือยเปล่าของคุณก็เป็นสิ่งสำคัญมากเป็นพิเศษด้วย หากคนรักของคุณไม่ชื่นชอบรูปร่างของคุณ ซึ่งอาจเป็นผลมาจากการที่ทำไมคุณถึงไม่สนุกในการเปลือย ลองคิดเลิกกับคนๆ นั้นดูหากเขาหรือเธอไม่ได้ชื่นชมในสิ่งที่เป็นตัวคุณและคุณที่เป็นคุณ ขณะที่มีหลายสิ่งที่คุณสามารถทำได้ด้วยตัวเองเพื่อให้ตัวเองรู้สึกดีขึ้นกับการต้องเปลือยกาย คุณอาจต้องคุยกับจิตแพทย์ดูว่าความรู้สึกนึกคิดที่คุณมีต่อรูปลักษณ์ของตนเองเป็นปัญหาหนักหรือทำให้เกิดปัญหากับความสัมพันธ์หรือไม่ หากคุณมีปัญหาในการทำกิจวัตรประจำวันหรือมีปัญหาอื่น เช่น การทานอาหารผิดปกติ คุณควรขอความช่วยเหลือจากคนในสายงานด้านสุขภาพจิตให้เร็วที่สุดเท่าที่จะทำได้
ระบุให้ได้ว่าทำไมจึงอยากรักที่จะเปลือยกาย. ใช้เวลากับการเปลือยให้มากขึ้น. ชื่นชมร่างเปลือยเปล่าของคุณ. เตือนตัวเองเสมอๆ ว่าร่างกายของคุณไม่เหมือนใคร. เห็นอกเห็นใจตนเอง. เปลี่ยนความคิดแง่ลบมาเป็นความคิดแง่บวกเสีย. ท่องประโยคดีๆ. ออกกำลังกาย. ทานอาหารมีประโยชน์. นอนเยอะๆ. ใส่เสื้อผ้าที่ทำให้คุณรู้สึกดีกับตัวเองเมื่อต้องถอดทิ้ง. ให้เวลากับการผ่อนคลาย. ประคบประหงมตัวเอง. ใช้เวลากับคนที่รักคุณ. ลองปรึกษานักบำบัด.
https://www.wikihow.com/Love-Being-Naked https://www.wikihow.com/Love-Being-Naked
Changing Your Outlook Caring for Yourself